Kultura Maribor

Mariborski komorni orkester z gosti: Mozartov Rekviem
2025-06-27 19:30 - 20:30 (Europe/Paris) | Maribor center / Dvorana Union
Spored:
Wolfgang Amadeus Mozart: Rekviem (maša za umrle) KV.626 v d-molu

Mariborski komorni orkester združuje profesorje godal štajerskih glasbenih šol z bivšimi dijaki Konservatorija za glasbo in balet Maribor, sedaj študenti akademij za glasbo v Ljubljani, Gradcu in na Dunaju. Ideja o projektu ustanovitve godalnega orkestra je nastala predvsem iz želje po aktivnem sodelovanju in igranju v orkestru, ki bi zraven pedagoškega dela razširil ter omogočil interpretativno udejstvovanje v različnih žanrih in glasbenih stilih. Večina sodelujočih ima precejšnje izkušnje igranja v simfoničnih ter godalnih orkestrih doma in v tujini, med katere sodijo orkester Slovenske filharmonije, Simfonični orkester RTV Slovenije, Simfonični orkester SNG Maribor in drugi.
Slavko Magdić je študij dirigiranja zaključil na Glasbeni akademiji Gnesin v Moskvi z najvišjo oceno. Leto dni je bil asistent glavnega dirigenta Jevgenija Kolobova v opernem gledališču Stanislavskega in Nemiroviča – Dančenko v Moskvi, hkrati pa se je izpopolnjeval pri V. Kožuharju, J. Simonovu in A. Holubu. Je dobitnik več nagrad na različnih tekmovanjih, med drugim je zmagovalec tekmovanja na Glasbeni akademiji Gnesin in prvouvrščeni na državnem glasbenem tekmovanju z Orkestrom Zagrebške filharmonije. Nastopil je s Simfoničnim orkestrom Hrvaškega radia in televizije, z Varaždinskim komornim orkestrom, Beograjsko filharmonijo, s Hrvaškim komornim orkestrom in z Londonskimi klasičnimi solisti. Kot glavni dirigent in umetniški vodja Simfoničnega orkestra Konservatorija za glasbo in balet Maribor koncertira v Mariboru, Ljubljani, Varaždinu, Banja Luki in Tuzli. Je eden od ustanoviteljev Mariborskega komornega orkestra, s katerim je izvedel nekaj zelo uspešnih koncertov.

Povezava do originalnega članka

Tretji OBRAT na StopTrik
2025-06-27 21:00 | OBRAT
27. 6. 2025 ob 21.00, OBRAT
Tretji OBRAT na StopTrik
Mednarodni filmski festival StopTrik v produkciji Pekarne Magdalenske mreže vabi na tri kurirane selekcije animacij, ki se bodo zavrtele v pop-up kinu na vrtu ob OBRATu – prostoru umetnosti in participacije na Trgu Revolucije 9. Zelen kotiček tik ob glavnem mostu v času Festivala Lent postaja kino na prostem. Tudi letos z improviziranim kinom dajemo mesto kinu. Kinu, ki ga v mestu ni.

Projekcije na prostem sestavljajo stop animacije in animacije drugih tehnik v treh kuriranih programih. V prvem si ogledamo filme StopTrikovega partnerskega festivala O!PLA s Poljske. Drugi program pa prinaša nekaj izmed najboljših animacij lanske edicije StopTrika, med drugim zmagovalno Madeleine. V tretjem programu Animirana Palestina si bomo ogledali tri stop animacije palestinskega režiserja in animatorja Ahmada Saleha in eksperimentalno animacijo palestinske režiserke Samire Badran.

Selekcija predstavlja animacije palestinskega animatorja Ahmada Saleha in eksperimentalno animacijo palestinske vizualne umetnice in animatorke Samire Badran. Ahmada Saleh, palestinskega rodu rojen v Savdski Arabiji, v svojih večkrat nagrajenih animacijah prikazuje podrobnosti in zgodbe, ki mu ostajajo v spominu ob vsakokratnem obisku Palestine. Sam pravi:« Moje otroštvo je zaznamovalo nasprotje: mirno življenje z enim samim majhnim oknom, ki je skozi televizijski zaslon gledalo na Palestino. S slabšanjem razmer, se je okno v Palestino vse bolj povečevalo, dokler se ni zdelo, da tam živimo vsak dan.«. Samira Badran v svojih delih raziskuje kolektivni spomin, utesnjenost in negibnost. V animaciji Spomin na zemljo se ukvarja s telesom, ki ga prebadata strukturno in fizično nasilje, ki je agresivno in samovoljno ter preprečuje in napada njegovo svobodno gibanje in obstoj.

Spomin na zemljo / Memory of the Land
Samira Badran
2017, Španija, Palestina, 13′
Spomin na deželo je odsev človeškega stanja pod jarmom različnih oblik nasilja, kolektivnega spomina in identitete kot oblik odpornosti. Palestina. Telo je ujeto na kontrolni točki, ki je temeljni mehanizem izraelske okupacije.

Hiša / House
Ahmad Saleh, Saed Saleh, Saleh Saleh, Halah Saleh, Huda Saleh, in njihove Matere
Ahmad Saleh, Univerza za umetnost Bremen
2012, Nemčija, Jordanija, 3’50”
Družina je več generacij živela v prostorni, lepi in velikodušni hiši. Velikodušnost hiše je postala del njihovega življenja. Gostje so bili vedno dobrodošli, da uživajo v prijetni nastanitvi. Dokler ni prišel gost, ki je imel v mislih drugačen načrt.

Moje drugo oko / My Second Eye / Ayny
Ahmad Saleh (Fiction 2.0, Academy of Media Arts Cologne, Ahmad Saleh)
2016, Nemčija, Jordanija, Palestina, 11′
Matere so stale, ko se je vojna zgrnila po hišah. Otroci so še naprej sanjali. Hiše so zrasle nazaj. Vojna je znova udarila. Otroci so se igrali naprej. Film je prejel zlato medaljo Študentske akademije na mednarodnem tekmovanju študentskih filmov (znanem tudi kot študentski oskarji).

Noč / Night / ل (layl)
Ahmad Saleh, Saed Saleh, Saleh Saleh (SES-Studio, Fabian&Fred)
2021, Nemčija, Katar, Palestina, Jordanija, 15’57”
Prah vojne pušča oči neprespane. Noč prinaša mir in spanec vsem v razdejanem mestu. Le oči matere pogrešanega otroka ostanejo neomajne. Noč jo mora prelisičiti k spanju, da ji reši dušo.

Povezava do originalnega članka

Minoriti After Party .27: Brane Rončel
2025-06-27 23:30 - 2025-06-28 00:00 | Maribor center / Minoriti – Avditorij LGM
Afterji na Minoritih. Tisti, ki po dogajanju na odru Minoriti hladnokrvno ugrabijo prizorišče (in publiko) ter poskrbijo za nepozabne festivalske podaljške. Gnezdo dobrih vibracij in valilnica legendarnih festivalskih zgodb.
Afterji na Minoritih. Tisti, ki po dogajanju na odru Minoriti hladnokrvno ugrabijo prizorišče (in publiko) ter poskrbijo za nepozabne festivalske podaljške. Gnezdo dobrih vibracij in valilnica legendarnih festivalskih zgodb.
Preverite, kdo jih bo spisal v 2025!
Otvoritveni Minoriti After Party bomo začeli z domačim in že mnoga leta aktivnim Davidom Krayjem, ki bo petkov večer popestril z electronic pop galore in house setom.
Po komediji bo za sobotno noč poskrbela mariborska DJ-ka Snupee Maja s hip hop, R’n’B in house selekcijo.
Nedeljski večer bo v družbi plesalcev tanga obarvan v južnoameriški melos, ki ga bo vodil že mnoga leta dejaven DJ ter plesalec Matjaž Kovše.
Na afterju po koncertu skupine Elemental bo z nami priznan slovenski rap artist, radijski vodja ter broadcaster Mrigo s svojim rap , reggae in R’n’B izborom.
Po mističnem Dhaferju Youssefu na afterju gostimo producenta, DJ-ja ter pionirja balkan beat scene, vsestranskega Harisa Piltona s plesnim mixom balkan beata ter zahodnih ritmov.
Afriškemu koncertu bo sledil nastop vrhunskega DJ dueta Roots in Session, ki že 25 let skrbi za razvoj reggae in bass music kulture v Sloveniji in na tujem. Čaka nas dancehall, afrobeat, hip-hop, reggae in mnogo več.
V četrtkovo noč ali mali petek nas bo do konca popeljal eden in edini Dalaj Eegol, legenda slovenske glasbene scene, vsestranski umetnik ter funky DJ, ki vedno preseneti.
Petkovo noč nam bo po jazzy večeru popestril sam Brane Rončel, človek, ki je Sloveniji približal jazz in world music kot DJ, organizator ter avtor oddaje Izza odra.
Za veliki zaključek na Minoritih bo na kontrolerjih domači Marko Herič, izkušeni maček disko in ostalih plesnih ritmov.

Vstopnica za predstavo oz. koncert na prizorišču Minoriti velja po prireditvi tudi kot vstopnica za Minoriti After Party. Vstop na prizorišče z vstopnico za Minoriti After Party bo možen takoj po zaključku prireditve, ki se odvija pred tem. Število razpoložljivih vstopnic za Minoriti After Party prilagajmo sproti glede na zasedenost prizorišča. Prosimo, spremljajte naše ažurne objave na festivalskih družbenih omrežjih, spletni strani ter na prodajnih mestih.
Povezava do originalnega članka

Zabobnaj zgodbo o drevesu
2025-06-28 10:30 - 11:30 | Maribor center / Mestni park
Dva prijatelja v duplini najstarejšega drevesa v Sloveniji, macesna v dolini Male Pišnice, najdeta veliko leseno knjigo, ki je vodnik dotičnega macesna do njegovih drevesnih prijateljev po svetu. Knjiga najditelju nalaga, da zbere svoje pleme in se poda na pot. »Pleme« so mladi obiskovalci, ki dobijo vsak svoj boben. S pomočjo bobnanja potujejo skozi predstavo, spoznavajo zgodbe dreves, ob tem pa na sproščen in zabaven način spoznajo osnovne glasbene elemente, kot so puls, ritem, dinamika itd.
Predstava Zabobnaj zgodbo o drevesu želi uveljavljati pozitivne spremembe na področju ekologije, predvsem o pomembnosti dreves in lesa v našem življenju. Z vami bosta potovala Franci Krevh in Miloš Simić.

Povezava do originalnega članka

Cirkus za vse: Zračna svila
2025-06-28 12:00 - 13:00 | Maribor center / Igrišče Bumerang
Delavnica zračne svile Kako bi bilo leteti in se vrteti kot ptica? Delavnica zračne svile je odlična priložnost za odkrivanje skoraj breztežnega sveta, sveta, ki je hkrati umetnost, šport in telovadba.
Delavnica zračne svile
Kako bi bilo leteti in se vrteti kot ptica? Delavnica zračne svile je odlična priložnost za odkrivanje skoraj breztežnega sveta, sveta, ki je hkrati umetnost, šport in telovadba.
Gre za edinstveno kombinacijo funkcionalne vadbe, plesa in igre, ki spodbuja tako fizični kot čustveni razvoj. Glavna prednost delavnice je, da udeležencem omogoča, da v varni ter igrivi atmosferi spoznavajo osnovne elemente in prijeme, ki zagotavljajo varno uporabo zračne svile. Delavnica ne zahteva posebnih veščin ali predznanja, zato je primerna za vse, tudi in predvsem začetnike. Vadba na svili izboljšuje koordinacijo gibov, fine motorične sposobnosti in koncentracijo – predvsem pa spodbuja gibčnost in samozavest!
Dana Auguštin je v zračno svilo zaljubljena že od leta 2002 – predstavlja strast, ki jo navdihuje še danes. Po letih vztrajnega urjenja in nastopanja je svoje veščine izpopolnjevala tudi na prestižnem Centre National des Arts du Cirque v Franciji, kjer je leta 2008 diplomirala.
Primerno za vse od 8. leta dalje.
Trajanje: 60 min

Povezava do originalnega članka

Tomaž Domicelj in The Stroj
2025-06-28 21:00 - 22:00 | Maribor center / Pri Vodnem stolpu
Kolektiv The Stroj že skoraj tri desetletja vztraja na svoji nekonvencionalni, a spektakularni glasbeni poti. Pozornost domače in mednarodne javnosti so že konec 90-ih pritegnili z inovativno uporabo tolkal ter drugih inštrumentov, ki jih izdelujejo iz odsluženih strojnih delov in drugih odpadnih materialov. Z zanje značilno teatralnostjo, atmosferično estetiko, pirotehniko, osupljivo energijo in ritmično natančnostjo svojo publiko na koncertih vedno znova navdušujejo.
Ob 21.00:
Tomaž Domicelj
»77 let na svetu – 60 let na sceni,« je geslo letošnjih nastopov ikone slovenskega kantavtorstva. Tomaž Domicelj se bo že kdovekaterič po petem desetletju spet predstavil na Festivalu Lent, tokrat samostojno, v dokaj udarni inačici, saj se je odločil za popolnoma elektrificiran nastop. En vokal, dve roki, tri kitare, štirje vratovi in pet orglic. Poleg standardnih, domala ali povsem ponarodelih uspešnic, bo odigral in odpel muškatni izbor iz širokega spektra svojih bluesov, boogiejev in rock’n’rollov.
Najmočnejši ostanejo je ena izmed hrupnejših uspešnic Tomaža Domicelja, katere besedilo oziroma zgodba očitno veljata tudi zanj in še za nekatere njegove kolege in kolegice. Prav tako pa za zvesto občinstvo, kakršnega premore samo mariborski Lent.

Ob 22.30:
The Stroj
Kolektiv The Stroj že skoraj tri desetletja vztraja na svoji nekonvencionalni, a spektakularni glasbeni poti. Pozornost domače in mednarodne javnosti so že konec 90-ih pritegnili z inovativno uporabo tolkal ter drugih inštrumentov, ki jih izdelujejo iz odsluženih strojnih delov in drugih odpadnih materialov. Z zanje značilno teatralnostjo, atmosferično estetiko, pirotehniko, osupljivo energijo in ritmično natančnostjo svojo publiko na koncertih vedno znova navdušujejo.
Konec preteklega leta so izdali svoj peti album KamenOgenjKostKladivo, s katerim kolektiv nadaljuje svoje imaginarno potovanje skozi zgodovino glasbe in tehnologije, istoimenska odrska produkcija pa predstavlja njihov najbolj zahteven zvočno-vizualni projekt doslej. KamenOgenjKostKladivo je prvinsko glasbeno obredje ritma, zvoka in glasu, budnica, ki kliče k plesu, ekstazi ter življenju.

Povezava do originalnega članka

37. Folkart: zaključek
2025-06-28 21:00 - 23:00 | Maribor center / Trg Leona Štuklja
Folkart je v skoraj štirih desetletjih gostil folklorne skupine iz več kot 80 različnih držav sveta, ki so nas navduševale in nam odprle široka, zanimiva in drugačna obzorja. Letos bodo glasniki svetovne kulture prišli v Maribor že 37. zapored. Na letošnji Folkart prihajajo skupine iz Evrope, Azije, Južne in osrednjega dela Severne Amerike. S severa Evrope, iz dežele ob Baltskem morju, ki je znana po tem, da imajo več savn kot avtomobilov, iz mesta Joensuu na Finskem prihaja skupina, ki goji karelijske plese, polne čustev, ritma in veselja. Iz sosednje Hrvaške, iz bližnjega Varaždina, s svojim izvrstnim tamburaškim orkestrom prihaja mlada skupina, ki spada v sam vrh hrvaške tradicijske kulture. Iz Paragvaja, dežele v Južni Ameriki, kjer je ob španščini še danes uraden tudi avtohtoni jezik Guarani, iz mesta San Antonio prihaja skupina profesionalnih plesalcev. Z drugega konca sveta, iz Singapurja, najbolj čistega mesta na svetu, prihaja skupina profesionalcev, ki so ena ključnih kulturnih sil na plesni sceni Jugovzhodne Azije. Po dolgih letih premora pa k nam spet prihaja skupina iz Združenih držav Amerike, ki leži v osrednjem delu Severne Amerike. Študentje univerze Mars Hill iz Severne Karoline so pravi mojstri ljudskega plesa »clogging«, značilnega za ZDA. Iz mesta Baia Mare v okrožju Maramureş v Romuniji, deželi najbolj razvpitega vampirja, sicer izmišljenega grofa Drakule, pa prihaja vrhunska skupina profesionalcev, ki že desetletja kraljujejo na svetovni folklorni sceni. Že tradicionalno bodo Slovenijo predstavljali naši Kudovci, mariborska Akademska folklorna skupina Študent.
37. MEDNARODNI CIOFF® FOLKLORNI FESTIVAL FOLKART
24.–28. 6. 2025
Folkart, naše okno v svet
Folkart bo ponovno ogrnil naš Maribor v barve svetovne nesnovne kulturne dediščine in nam prikazal tradicijo, ki ohranja predajanje načina dela, obnašanja, običajev, verovanja in vrednot, ki so temelji življenja vsake naslednje generacije. Folklora je veliko več kot le zgolj ohranjanje tradicije. Je pripadnost in spoštovanje. In kultura je osnova obstoja slehernega naroda na svetu.
Zato je mariborski Folkart pravi praznik svetovne tradicijske kulture, je naše OKNO V SVET.
Nenehno ponavljamo, da je Folkart eden izmed najbolj cenjenih festivalov v folklornem svetu, da je bil kot prvi izmed vseh tovrstnih festivalov na svetu počaščen s pokroviteljstvom UNESCA, da že od samega začetka deluje pod okriljem svetovne organizacije CIOFF®, da … Veliko premalo in ne dovolj pogosto pa izpostavljamo, kolikšno število narodov in držav z vsega sveta smo že gostili v Mariboru, kar je ena največjih odlik in značilnosti našega festivala.
V vseh teh letih je na naše domače dvorišče svoje edinstvene zgodbe prinesel praktično ves svet, če izvzamemo Aborigine, Indijance in Tuarege, pa mogoče še Inuite, recimo. So nas pa zato obiskali novozelandski Maori, in to kar trikrat, pa Polinezijci z otoka Rapa-Nui in Havajev, Fidžijci in Guamci, z druge strani sveta so k nam prišli Indo-Mauričani ter Kreoli, Svazijci, Hutujci, Kikuji in Masaji, Burjati, Kabardinci, Uzbeki in Kirgizi iz Tuve, Baškiri in Tatari, kitajski Mongoli in Hani, Kalmiki, bojevniki Osetije in Alanije, Kazahi, turški derviši, Kozaki, Singalci, Filipinci, večina narodov iz držav Latinske Amerike, Srednje Amerike in Karibov ter vsa Evropa, tako s severa, z juga, vzhoda in zahoda.
Folkart je v skoraj štirih desetletjih gostil folklorne skupine iz več kot 80 različnih držav sveta, ki so nas navduševale in nam odprle široka, zanimiva in drugačna obzorja. Letos bodo glasniki svetovne kulture prišli v Maribor že 37. zapored. Na letošnji Folkart prihajajo skupine iz Evrope, Azije, Južne in osrednjega dela Severne Amerike.
S severa Evrope, iz dežele ob Baltskem morju, ki je znana po tem, da imajo več savn kot avtomobilov, iz mesta Joensuu na Finskem prihaja skupina, ki goji karelijske plese, polne čustev, ritma in veselja. Iz sosednje Hrvaške, iz bližnjega Varaždina, s svojim izvrstnim tamburaškim orkestrom prihaja mlada skupina, ki spada v sam vrh hrvaške tradicijske kulture. Iz Paragvaja, dežele v Južni Ameriki, kjer je ob španščini še danes uraden tudi avtohtoni jezik Guarani, iz mesta San Antonio prihaja skupina profesionalnih plesalcev. Z drugega konca sveta, iz Singapurja, najbolj čistega mesta na svetu, prihaja skupina profesionalcev, ki so ena ključnih kulturnih sil na plesni sceni Jugovzhodne Azije. Po dolgih letih premora pa k nam spet prihaja skupina iz Združenih držav Amerike, ki leži v osrednjem delu Severne Amerike. Študentje univerze Mars Hill iz Severne Karoline so pravi mojstri ljudskega plesa »clogging«, značilnega za ZDA. Iz mesta Baia Mare v okrožju Maramureş v Romuniji, deželi najbolj razvpitega vampirja, sicer izmišljenega grofa Drakule, pa prihaja vrhunska skupina profesionalcev, ki že desetletja kraljujejo na svetovni folklorni sceni. Že tradicionalno bodo Slovenijo predstavljali naši Kudovci, mariborska Akademska folklorna skupina Študent.
Maribor bo poln folklore, pisanih barv in veselih obrazov. Srečevali se bomo v osrčju mesta, na Lentu, ob otvoritvi in zaključku na Glavnem odru festivala na Trgu Leona Štuklja, v Mestnem parku in še kje.
Prisrčno vabljeni!

DRŽAVE, UDELEŽENKE FOLKARTA 2025
1. FINSKA
Folklorni plesni ansambel Motora, Joensuu
Dežela polarnih noči, kjer sonce sije tudi ponoči in kjer je podnevi temno. Dežela savn, več jih je kot avtomobilov, Aurore borealis, srečnih ljudi in starodavnih pravljic. Neukročena laponska divjina. Joulupukki, po naše Božiček, biva v Rovaniemiju. In tradicionalna velikonočna sladica mämmi.
Finska je obmorska nordijska država, ki leži najseverneje izmed vseh držav na svetu. Ima približno 168.000 jezer in 179.000 otokov, z največjim arhipelagom na svetu, ki obsega 50.000 otokov. Kar četrtina ozemlja leži znotraj arktičnega kroga, zato polnočno sonce lahko vztraja nekaj dni. Skrajni sever Finske je poleti obsijan od sonca 73 dni, pozimi pa kar 51 dni kraljuje tema. Finci pa so še posebej znani po ljubezni do savnanja. Imajo več savn kot avtomobilov in ta njihova tradicija naj bi segala že 7000 let v preteklost. Finska je izjemno privlačna tudi za turiste z vsega sveta zaradi severnega sija (Aurora borealis), kjer lahko to čudo narave nad arktičnim krogom opazujejo vse od septembra do začetka aprila. Svetovno znana atrakcija pa je tudi Božičkova vas na Laponskem, kjer ima Božiček v mestu Rovaniemi, znanem kot arktična prestolnica, celo svojo lastno pisarno.
Skupina Motora prihaja prav z drugega konca Finske, iz Severne Karelije. Ustanovljena je bila leta 1968 in je specializirana za izvajanje veselih ter živahnih karelskih plesov, v svojem repertoarju pa ima tudi ostale finske ljudske plese, kot so kadrilja, polka in valček. Obožujejo pripovedovanje in oživljanje starih ljudskih pravljic. Motora je eden najpomembnejših folklornih ansamblov na Finskem, z več kot 50 leti izkušenj. Ponosni so na to, da predstavljajo finski ljudski ples na najboljši možen način.
Skupina je v preteklih letih večkrat dosegla najvišja mesta na državnih plesnih tekmovanjih in leta 2024 prejela naziv »Folklorna skupina leta«, kar je najvišje priznanje na Finskem.
2. HRVAŠKA
Varaždinski folklorni ansambel VFA, Varaždin
Morje, sonce in zgodovinska mesta. Dubrovnik, biser Jadrana, Split in Oliver Dragojević. Nikola Tesla, Slavoljub Penkala in Ivan Vučetić. Avtohtona pasma Dalmatinec, zvezda Disneyeve risanke. Paški sir in hvarska čipka iz niti agave. Plemeniti vitezi Sinjske alke in oslovske dirke v vasici Tribunj.
Naša sosednja država Hrvaška je naseljena že od paleolitika (krapinski pračlovek). Ima skoraj 1800 km dolgo obalo, ob njej leži okoli 1.200 otokov in je ena najbolj priljubljenih počitniških morskih destinacij ne le za Slovence, ampak tudi za Evropejce. Seveda je splošno znano, kdo je bil Nikola Tesla, manj znano pa je, da je Hrvaška dežela velikih dosežkov, ki so spremenili svet – od Nobelovih nagrajencev za kemijo do letečega človeka, daktiloskopije in penkala, do futuristične vizije inovatorja Mateja Rimca. Mesto Gospić je svetovna znamenitost, to pa zato, ker je po površini, ki mu pripada, celo večji od Berlina ali Pariza. Kar pa vsi najbolje poznamo so prelepa in romantična hrvaška obmorska mesta ter mesteca, ki nam srce in dušo polnijo z nostalgijo in mislimi na dobre, stare čase.
Varaždinski folklorni ansambel je eden najuspešnejših in nagrajenih amaterskih folklornih ansamblov na Hrvaškem. Ustanovljen je bil točno na dan mesta Varaždin v decembru 1998, s primarno nalogo glasbenega in gledališkega uprizarjanja hrvaških ljudskih plesov, pesmi ter običajev. Ansambel šteje 50 aktivnih članov. Spremlja ga izjemen tamburaški orkester. Od svoje ustanovitve dalje je ansambel neprekinjeno prisoten na mednarodnem kulturnem in folklornem prizorišču. Do danes je ta skupina sodelovala na več kot 100 različnih festivalih in dogodkih v 22 evropskih državah. Repertoar ansambla obsega preko 20 folklornih koreografij s priredbami pesmi, plesov in običajev z vse Hrvaške, posebno pozornost pa posvečajo tradicionalni kulturi severozahodne Hrvaške in kajkavskemu narečju.
3. PARAGVAJ
Folklorna skupina Paragvaj Rekove, San Antonio
Dežela prijaznih, srečnih ljudi. Sopa paraguaya in preste chipas. Slapovi Monday Ytororõ in jez Itaipu, največja hidroelektrarna na svetu. Slavni namizni prti Ao po’i. Paragvajska mornarica brez obale, prestolnica Asunción, eno najstarejših mest v Južni Ameriki in jezuitski misijoni Guaranov.
Ta celinska država v Južni Ameriki leži ob bregovih reke Paragvaj ter meji na Bolivijo, Brazilijo in Argentino. Kljub temu, da je ena od zgolj dveh celinskih držav Južne Amerike, ima na rekah Paragvaj in Parana plaže, pristanišča ter izhod na Atlantski ocean. Življenje prebivalcev je trdo. Oblikovala ga je kruta zgodovina, vse od prihoda španskih konkvistadorjev v 16. stoletju. Po izgonu jezuitov s španskih ozemelj je Paragvaj postal obrobna kolonija, ki mu je vladala vrsta avtoritativnih vlad, vojaških diktatur, uničevale pa so ga tudi katastrofalne vojne v 19. in celo 20. stoletju. Kljub temu pa je Paragvaj dežela izjemno prijaznih ljudi, ki kljub težkim pogojem za življenje veljajo za srečne. Večina prebivalstva je mesticev, kultura Guarani pa je izjemno vplivna.
Skupina Paragvaj Rekove združuje profesionalne plesne navdušence, z glavnim ciljem širjenja paragvajske kulture po svetu. Vsi člani se osredotočajo na vsako podrobnost in spoštujejo svoje nacionalne barve. Udeležujejo se najvidnejših svetovnih festivalov in s ponosom predstavljajo najboljše iz paragvajske folklore. Čeprav niso deležni finančne podpore vlade, so si kljub temu zadali nalogo in prevzeli odgovornost za promocijo paragvajske ljudske tradicije po vsem svetu. Na odrih ponujajo edinstveno predstavo s profesionalnimi umetniki, s tradicionalnimi in ljudskimi plesi, kot so med drugim Galo pera, izbor paragvajskih polk za ples s steklenicami in poseben ples s podeželja, al Arriero. Njihovi kostumi so barviti, posebni, a popolnoma v skladu s podobo prednikov.
4. ROMUNIJA
Državni folklorni ansambel Transilvania, Baia Mare
Dežela kontrastov, gostoljubnih ljudi in grofa Drakule. Transfagarasan, najlepša in najbolj razburljiva cesta na svetu. Urejena, sodobna mesta. Bukarešta kot »Pariz vzhoda« in skromno, revno podeželje. Konjske vprege in gradovi, polni umetnin. Francesco Illy in Nadia Comaneci.
Z združitvijo podonavskih kneževin Moldavije in Vlaške je leta 1859 nastala država, šele leta 1866 uradno imenovana Romunija. Je največja država jugovzhodnega dela Evrope. Razgibana pokrajina je razporejena med Karpate, moldavsko in transilvansko planoto ter Panonsko nižino in Vlaško višavje. Kulturna dediščina Romunije je odlično ohranjena. Romunski jezik je star 1700 let. V Jami kosti so odkrili najzgodnejši fosil Homo sapiensa, ocena njegove starosti je 37.800 do 42.000 let.
Ljudje so predvsem na podeželju izjemno prijazni, gostoljubni in odprti, čeprav dajejo vtis mrkih ljudi, kar pa naj bi bila posledica dolgoletnega vladajočega režima in tiranstva enega najbolj krutih evropskih voditeljev Nicolaja Ceausesca. Prijel se ga je vzdevek Drakula 20. stoletja. In ravno grof Drakula je velik magnet za turistično srenjo; v Transilvanijo, polno srednjeveških naselij, gotskih gradov in strmih gora se zgrinja na tisoče turistov. Izmišljen lik grofa Drakule, ki ga je ustvaril irski pisatelj Bram Stoker, je najbolj razvpit vampir, saj so mu filmske upodobitve prinesle svetovno slavo.
Državni folklorni ansambel Transilvanija s sedežem v kraju Baia Mare v okrožju Maramureş je bil ustanovljen leta 1959 kot institucija s statusom pravne osebe in samostojnim programom dejavnosti. Bogato folklorno ljudsko izročilo romunskega naroda ohranja iz roda v rod v nespremenjeni obliki. Transilvanski ansambel opravlja svoje poslanstvo z visoko pristnostjo in predanostjo, gostovali pa so že na petih celinah sveta. Posebna dragocenost so njihove noše, ki so biseri ročne ljudske umetnosti s podrobnim odtisom domačega ljudskega stila, ki se popolnoma sklada z njihovim repertoarjem.
5. SINGAPUR
Umetniška skupina Sri Warisan Performing Arts, Singapur
Svetovna metropola. Levje mesto, kjer nikoli ni bilo levov. Tradicionalni obredi ter vrhunska tehnologija. Changi, najbolj luksuzno letališče na svetu. Santosa Island in čudoviti botanični vrtovi. Drugo največje pristanišče na svetu, ki povezuje Indijski ocean z Južnokitajskim morjem.
Singapur je hkrati otok, mesto in država, ena najmanjših na svetu. Leži v jugovzhodni Aziji, ob južnem robu Malajskega polotoka. Nekoč je bil britanska kolonija, nato se je pridružil Malezijski federaciji, leta 1965 pa se je osamosvojil in zdaj je ena najbolj čistih, urejenih in varnih držav na svetu; prijel se ga je celo naziv »azijski biser«. Zakonodaja je izjemno stroga, v mestu na tleh ne najdemo enega samega papirčka, saj so kazni astronomske že ob prvem opozorilu. Singapur je takoj za Šanghajem največje pristanišče na svetu; povezano je s 600 pristanišči v več kot 120 državah sveta, kar je pomembno za njegovo konstantno gospodarsko rast. Edinstveno je tudi spajanje tehnologije in narave; več kot polovica mesta je prekritega z drevesi, parki in čudovitimi vrtovi, nenehno pa uvajajo inovacije, ki združujejo tradicijo z najmodernejšo tehnologijo. Bogata kulturna dediščina se odraža na vsakem koraku, saj je mesto polno osupljive svetovne kulturne dediščine.
Akademija za uprizoritvene umetnosti Sri Warisan je bila ustanovljena leta 1997 in je ena osrednjih sil na singapursko-malajski plesni sceni. Mešanje bogatih tradicionalnih oblik s sodobnimi tehnikami je njihova značilnost. Člani akademije so usposobljeni za predstavitev tradicionalne umetnosti, kot so ples, glasba, gledališče in multimediji. Zavzemajo se za razvoj odličnosti v uprizoritvenih umetnostih, ki obsega delo z otroki, mladino in odraslimi. Člani skupine Sri Warisan so inštruktorji te akademije in bogato izročilo svoje tradicije predstavljajo po vsem svetu.
6. ZDRUŽENE DRŽAVE AMERIKE
The Bailey Mountain Cloggers, Mars Hill, North Carolina
Zagrizeni patrioti. McDonald’s, Nasa in Hollywood. Živahna milijonska mesta, kot so Big Apple, Big Easy in Sin City. Miss Liberty in štirje predsedniki, vklesani v goro Rushmore. Umirjene lepote Severne Karoline, z najvišjimi gorami na vzhodu države in s 300 miljami čudovite obale.
Je ena največjih držav na svetu, ki jo sestavlja 50 zveznih držav, razteza pa se med Atlantikom in Tihim oceanom. S sosednjo Kanado si deli najdaljšo mejo med dvema državama na svetu. Njena zgodovina sega 15.000 let v preteklost, ko so ljudstva iz Azije prečkala Beringov preliv. Do prihoda priseljencev so bili edini prebivalci, dokler ni v 15. stoletju Krištof Kolumb na svoji poti v Indijo naletel na neznano celino. Nedolgo za njim pa je Amerigo Vespucci potrdil, da so odkrili novo celino in ime »Amerika«, ki je nastalo v zgodnjem 16. stoletju, je bilo posvečeno ravno njemu. To odkritje je bilo prelomnica katastrofalnih razsežnosti za ameriške staroselce, po drugi strani pa se je začelo obdobje mogočne nadvlade, razvoja in napredka. Združene države so tako dežela priseljencev, ki so ustoličili novo kulturo. Dandanes je Amerika velesila, katere moč vpliva na ves svet.
Skupina The Bailey Mountain Cloggers prihaja iz Severne Karoline. Ustanovljena je bila leta 1974 na univerzi Mars Hill in že 31-krat so bili državni prvaki ameriškega ljudskega plesa »clogging«, ki je oblika stepa. Ti tradicionalni plesi so se mešali z obliko plesa Cherokee Indijancev, v stilu tapkanja z nogami v ritmu glasbe. Bailey Mountain Cloggers izvajajo široko paleto teh plesov, od tradicionalnih do najsodobnejših različic. Plesi so živahno zlitje kultur Irske, Škotske, Cherokee Indijancev in Afrike.
Člani te študentske skupine so pravi ambasadorji dobre volje in ljudske plesne tradicije južnih gora.
Nastopali so že po vseh Združenih državah in se udeležili festivalov v več kot 20 državah sveta.
Živahni, srčni, odlični plesalci in bendžo, kitara, violina … folklorna zabava je zagotovljena!
7. SLOVENIJA
»Akademska folklorna skupina Študent«, Maribor
Najstarejša vinska trta na svetu. Alpe, morje, podzemne jame. Človeška ribica in kranjska sivka, avtohtona slovenska čebela. Kraški ovčar, medved in ris. Kurenti, Martin Krpan in Zeleni Jurij. Dončić, Pogačar in družina Prevc. Potica in harmonika, Prešernova poezija in Zdravljica.
Tam, kjer se srečajo Panonska nižina, Dinarsko kraški svet, Alpe in Sredozemlje, na jugu Srednje Evrope, na sončni strani Alp leži naša deželica Slovenija. Je izjemno zanimiva, čeprav je majhna. Gozdovi prekrivajo kar 60 % njene površine, pohvali pa se lahko tudi z bogatim podzemnim svetom, ki obsega več kot 12.000 jam. Je ena vodilnih evropskih držav v čebelarstvu. Izjemna biotska raznovrstnost umešča Slovenijo med naravno najbogatejša območja Evrope in sveta, saj premore preko 20.000 različnih vrst rastlin in živali. V Sloveniji so odkrili tudi 60.000 let staro piščal iz kosti medveda, najstarejše glasbilo na svetu. Slovenija velja za zeleno, lepo in čisto deželo prijaznih ljudi. Bogata in posebna slovenska kulinarika razvaja obiskovalce z vsega sveta. Je domovina izjemnih športnikov, ki na najboljši možen način predstavljajo svojo državo po svetu.
Akademska folklorna skupina Študent iz Maribora, naši »Kudovci«, redno zastopajo našo zeleno deželo na Folkartu. So ena vodilnih tovrstnih skupin v Sloveniji, predstavljajo pa tradicijske plese in običaje vseh slovenskih pokrajin. Za svoje predano in odlično delo je skupina prejela najvišja in najbolj pomembna državna priznanja, med njimi Zlato plaketo ZKO Maribor ter prestižno Zlato Maroltovo plaketo, ki je v Sloveniji sploh najvišje možno priznanje za folklorno dejavnost.
Na Folkartu pa niso le nastopajoči – brez njihove pomoči Folkarta ne bi bilo. So eden ključnih dejavnikov pri izvedbi festivala, ljubezen in pripadnost se prenašata iz generacije v generacijo.
Zato imajo to čast, da vsako leto začnejo in tudi zaključijo festival Folkart.

Vstopnice: 5 € sedišče (do 19. 6.) / 10 € sedišče (od 20. 6.);
za študente in dijake: 5 € popusta na posamezno vstopnico.
Popusti se ne seštevajo.
Več o ugodnostih in nakupu vstopnic.
*Prireditev bo izvedena v vsakem vremenu. Ker želimo vsem obiskovalcem omogočiti prijetno spremljanje dogodka in dobro vidljivost na oder, odpiranje dežnikov na prizorišču ni dovoljeno. Svetujemo vremenu primerno obutev in oblačila.
Povezava do originalnega članka

Vinsko-kulinarični večeri Najstarejše trte
2025-07-01 00:00 - 2025-08-31 00:00 | vinski_petek_2272022_nejc_miklosic_visit_maribor_slovenija_klemen_golob_21
Poletne večere preživite v družbi najstarejše vinske trte na svetu!

Povezava do originalnega članka

[Delavnica] Virtualni kreatorji
2025-07-01 10:00 - 13:00 | Kulturni inkubator
MKC MARIBOR feat. INOQI
VIRTUALNI KREATORJI
Torek, 1. julij 2025 // 10.00-13.00 // Kulturni inkubator
V torek, 1. julija 2025, bo v Kulturnem inkubatorju potekala delavnica Virtualni kreatorji, ki jo Mladinski kulturni center Maribor pripravlja v sodelovanju z ekipi InoQi. Delavnica bo potekala med 10. in 13. uro ter je brezplačna, so pa obvezne predhodne prijave.
Virtualni kreatorji je interaktivna delavnica, kjer bomo odkrivali svet razširjene resničnosti (XR). Predznanje ni potrebno, le radovednost in želja po ustvarjanju.
Kaj bomo počeli?

Spoznali bomo čarobni svet XR tehnologij: Razvozlali bomo razlike med navidezno resničnostjo (VR), obogateno resničnostjo (AR) in mešano resničnostjo (MR). Kje se skrivajo meje med njimi?
XR v praksi: Ogledali si bomo konkretne primere uporabe XR tehnologij v različnih industrijah – od iger, zabave, izobraževanja, medicine, arhitekture do industrije in umetnosti.
Spoznavanje platforme Delightex, ki omogoča enostavno ustvarjanje interaktivnih 3D, VR in AR vsebin. Naučili se bomo osnovnih funkcionalnosti: kako postaviti sceno, dodajati 3D modele iz knjižnice ali jih uvoziti, oblikovati okolje, dodajati slike, video vsebine in oživiti predmete z osnovnim blokovnim kodiranjem (CoBlocks) za preproste interakcije.
Skupinski projekt – Ustvarili bomo svoje prve XR izkušnje! S pomočjo VR očal bomo vstopili v virtualne svetove, ki smo jih ustvarili in doživeli svoje kreacije!
Predstavitev in izmenjava izkušenj med skupinami.

Kaj mladi pridobijo z delavnico:
Razumevanje razlik med VR, AR in MR tehnologijami ter njihovih potencialov. Občutek za 3D prostor, premikanje in ustvarjanje v njem. Izkušnjo načrtovanja in razvoja lastnega virtualnega projekta v timu. Priložnost za kreativno izražanje in raziskovanje novih medijev. Neposredno izkušnjo uporabe VR očal in doživljanja potopitvenih (imerzivnih) vsebin.
Predhodne obvezne prijave: Delavnica je brezplačna, ker pa je število mest omejeno, so obvezne predhodne prijave. Rok za prijavo je petek, 27. junij 2025. Prijavo pošljite na lina.valant.sicanovic@mkc.si. V prijavi obvezno navedite ime, priimek in starost otroka, ki ga prijavljate ter ime in termin delavnice, na katero ga prijavljate. Prijava je potrjena, ko prejmete povratno elektronsko sporočilo. Delavnica bo izvedena ob najmanj pet prijavljenih udeležencih.

Delavnica poteka v sodelovanju z ekipo InoQi. InoQi Edu so izobraževalni programi, s katerimi želimo spodbujati otroke in mlade, da napredne tehnologije razumejo kot orodje za kreativnost in reševanje problemov. Temeljijo na projektnem učenju, ki v ospredje postavlja praktično ustvarjanje in razvoj mehkih veščin prihodnosti.

Povezava do originalnega članka

Delavnica: Igre programiranja
2025-07-02 10:00 - 2025-08-26 13:00 | Maribor center / Kulturni inkubator, Koroška cesta 18
Prvi koraki v svet programiranja!
Kaj bomo počeli? Poigrali se bomo z robotki KUBO in spoznali osnovno logiko programiranja brez računalnika. Kodu Game Lab – spoznavali bomo Kodu okolje za razvoj 3D iger, oblikovali sceno in figure, programirali z vizualnimi ikonami in ustvarili svojo igrico. Scratch je široko uporaben programski jezik in spletna skupnost, kjer bomo pisali prve kode z vizualnimi bloki. Vključili bomo tudi umetno inteligenco (Teachable machine) in ob ustvarjanju zabavnega projekta spoznali, kako razmišlja in prepoznava vzorce.
Vsi termini delavnice: Sreda, 2. julij, sreda 6. avgust, sreda, 13. avgust, sreda, 20. avgust in torek, 26. avgust 2025.
Obvezne predhodne prijave.

Povezava do originalnega članka

Vabilo na delavnico: Zdrava prehrana za mladostno energijo
2025-07-03 00:00 | Romska postaja Preradovičeva ulica Maribor, Upravna enota Maribor, 2000 Slovenia
3. julij 2025, ob 12. uri
Mladinski center Postaja
Vabimo te na delavnico o zdravi prehrani, namenjeno mladim, ki želijo bolje razumeti, kako
prehranske navade vplivajo na energijo, počutje in splošno zdravje.
Skupaj bomo:

spoznali osnove uravnotežene prehrane,
razbijali mite o "zdravih" in "nezdravih" živilih,
se naučili, kako pripraviti preproste in hranljive obroke tudi z omejenim proračunom,
preizkusili nekaj enostavnih receptov in trikov za boljšo vsakodnevno izbiro.

Delavnica je brezplačna in primerna za vse, ki si želimo boljše počutje, več energije in bolj
zdrav življenjski slog.
Pridruži se – zdrava izbira se začne z znanjem!

Združenje EPEKA, so.p., podpirajo:
The post Vabilo na delavnico: Zdrava prehrana za mladostno energijo appeared first on EPEKA.

Povezava do originalnega članka

[Delavnica] Kreativni video in umetna inteligenca
2025-07-03 10:00 - 13:00 | MKC Maribor
MKC MARIBOR feat. INOQI
KREATIVNI VIDEO IN UMETNA INTELIGENCA
Četrtek, 3. julij 2025 // 10.00-13.00 // Kulturni inkubator
V četrtek, 3. julija 2025, bo v Kulturnem inkubatorju potekala delavnica Kreativni video in umetna inteligenca, ki jo Mladinski kulturni center Maribor pripravlja v sodelovanju z ekipi InoQi. Delavnica bo potekala med 10. in 13. uro ter je brezplačna, so pa obvezne predhodne prijave. Delavnica je primerna za udeležence, stare med 15 in 18 let.

Kreativni video in umetna inteligenca je nteraktivna delavnica, kjer bomo s pomočjo green screen efekta (zeleni zaslon) in umetne inteligence ustvarili zabavne, kreativne animacije . Predznanje ni potrebno, koristi pa radovednost, želja po ustvarjanju in kanček norosti!
Kaj bomo počeli?

Spoznali bomo skrivnosti zelenega zaslona (green screen): kako deluje, zakaj je zeleno in kako ga uporabljajo profesionalci v filmih, na YouTube-u, TikToku… Ogledali si bomo zanimive in zabavne primere!
Vsak udeleženec bo postal zvezda! Snemali se bomo pred green screenom v zabavnih in dinamičnih pozah.
Odkrivali bomo svet umetne inteligence (UI): na zabaven način bomo razložili, kako UI “razmišlja”, kako ji dati prava navodila (prompte) za ustvarjanje in kako jo varno ter odgovorno uporabljati.
S pomočjo umetne inteligence bomo ustvarili edinstvena ozadja za naše izrezane posnetke – od vesoljskih pokrajin do fantazijskih svetov, stripovskih prizorov ali abstraktnih umetnin.
Združili bomo posnetke z UI generiranimi ozadji in najbolj nore ideje oživili v kratki animaciji!

Kaj mladi pridobijo z delavnico:
Razumevanje osnov green-screen tehnologije in trikov za dobro kompozicijo slike. Razumevanje osnov umetne inteligence za generiranje slik in veščine pisanja učinkovitih “promptov” (navodil za UI). Praktične izkušnje z orodji za odstranjevanje ozadja, generiranje slik z UI in ustvarjanje preprostih animacij. Spodbujanje kreativnosti, domišljije, sposobnosti reševanja vizualnih izzivov. Osnove timskega dela in sodelovanja pri ustvarjanju skupnega digitalnega projekta. Kritično razmišljanje o priložnostih in pasteh umetne inteligence ter njeni odgovorni uporabi. Predvsem pa veliko zabave, smeha in motivacije za nadaljnja ustvarjanja!
Predhodne obvezne prijave: Delavnica je brezplačna, ker pa je število mest omejeno, so obvezne predhodne prijave. Kontakt za prijave in vse dodatne informacije je TJAŠA KOŠTI. Prijave zbira po elektronski pošti tjasa@inoqi.org. V prijavi obvezno navedite ime, priimek in starost otroka, ki ga prijavljate ter ime in termin delavnice, na katero ga prijavljate. Delavnica bo izvedena ob najmanj pet prijavljenih udeležencih.
Preostali termini delavnice KREATIVNI VIDEO IN UMETNA INTELIGENCA: Petek, 8. avgust 2025, četrtek, 14. avgust 2025, četrtek, 21. avgust 2025 in sreda, 27. avgust 2025.

Delavnica poteka v sodelovanju z ekipo InoQi. InoQi Edu so izobraževalni programi, s katerimi želimo spodbujati otroke in mlade, da napredne tehnologije razumejo kot orodje za kreativnost in reševanje problemov. Temeljijo na projektnem učenju, ki v ospredje postavlja praktično ustvarjanje in razvoj mehkih veščin prihodnosti.

Povezava do originalnega članka

Delavnica: Kreativni video in umetna inteligenca
2025-07-03 10:00 - 2025-08-27 13:00 | Maribor center / Kulturni inkubator, Koroška cesta 18
Brezplačne interaktivne delavnice umetne inteligence
Kaj bomo počeli? Spoznali bomo skrivnosti zelenega zaslona (green screen): kako deluje, zakaj je zeleno in kako ga uporabljajo profesionalci v filmih, na YouTube-u, TikToku… Ogledali si bomo zanimive in zabavne primere! Vsak udeleženec bo postal zvezda! Snemali se bomo pred green screenom v zabavnih in dinamičnih pozah.
Odkrivali bomo svet umetne inteligence (UI): na zabaven način bomo razložili, kako UI “razmišlja”, kako ji dati prava navodila (prompte) za ustvarjanje in kako jo varno ter odgovorno uporabljati. S pomočjo umetne inteligence bomo ustvarili edinstvena ozadja za naše izrezane posnetke – od vesoljskih pokrajin do fantazijskih svetov, stripovskih prizorov ali abstraktnih umetnin. Združili bomo posnetke z UI generiranimi ozadji in najbolj nore ideje oživili v kratki animaciji!
Termini delavnice: Četrtek, 3. julij, petek, 8. avgust, četrtek, 14. avgust, četrtek, 21. avgust in sreda, 27. avgust 2025.
Obvezne predhodne prijave.

Povezava do originalnega članka

Animoku Otaku Kaisho 6/2025
2025-07-03 17:00 - 2025-07-17 19:00 | Doživljajsko igrišče
ANIMOKU OTAKU KAISHO 6/2025
Sobota, 28. junij 2025 // 12.00-22.00 // Kulturni inkubator
Skupaj z društvom Animoku v soboto,28. junija, 2025, med 12. in 22. uro vabimo v Kulturni inkubator na geekovski dogodek Animoku Otaku Kaisho 6/2025. Kot običajno je vstop na dogodek brezplačen, samo v primeru obiskovalcev, ki še niso dopolnili 13. leta starosti, je priporočljivo, da se dogodka udeležijo v spremstvu staršev ali odgovornega skrbnika.

Tudi na tokratnem dogodku lahko pričakujete številne aktivnosti. Med celodnevnimi aktivnostmi boste tudi tokrat našli številne namizne igre, ki jih boste lahko zaigrali s prijatelji, med njimi Munchkin, Love Letter, Cards Against Humanity, Dixit, Tsuro, Jenga, Tokaido, Ticket to Ride: Europe, Asia ali India, Camel Up, Exploding Kittens: Recipes for Disaster idr.
Poleg tega bodo skozi ves dan na voljo tudi igre na konzolah Nintendo Switch. Tako boste lahko čez dan na eni konzoli igrali na taiko bobne v igri Taiko no Tatsujin: Rhythm Festival, na drugi pa se pomerili s prijatelji v igri Mario Party Superstars. Kot novost boste lahko tokrat preizkusili tudi igro Mario Kart World na konzoli Nintendo Switch 2.
Čeprav na grafiki piše drugačna ura, bo po novih podatkih med 13. in 22. uro za vse zainteresirane cosplayerje ponovno potekal Cosplay foto studio, ki je sicer še projekt v razvoju, vendar je njegov glavni namen, da bi tako štajerski kot tudi slovenski cosplayerji imeli nek prostor, kjer bi se v miru lahko fotografirali in izvajali raznovrstne s cosplayjem povezane projekte, kar vključuje tudi raznovrstne delavnice, če bi zanje bil interes. Za več informacij o Cosplay foto studiu je najbolje, da odklikate na povezavo TUKAJ, kjer lahko potrdite svojo udeležbo. Sicer je prišlo do nekaj sprememb, ampak če bi zanimanje bilo res veliko, se lahko doda še kak dodaten termin en dan pred samim dogodkom, tj. v petek, 27. 6. 2025. Če želite z nami glede tega komunicirati bolj neposredno, lahko to storite na našem Discord strežniku, kjer smo za ta namen ustvarili tudi dogodek.
Kot že rečeno, se nam bodo tokrat pridružili tudi kolegi iz društva Amulet D20, ki bodo na takratnem dogodku pripravili delavnico barvanja figuric, tako da če imate žilico do barvanja in bi se radi naučili barvati figurice iz vaših najljubših namiznic, iger igranja vlog, video iger, animejev itd., potem je to vsekakor dobra vstopna točka, da se naučite in navdušite nad tem. Povrhu bodo še ob 14. uri pripravili enkratno kampanjo v igri igranja vlog Dungeons & Dragons (5. izdaja). Na RPG kampanjo se bo vsekakor treba predhodno prijaviti. Število mest je kakopak omejeno. Običajno je kampanja namenjena za 5 oseb, prosta mesta pa se hitro zapolnijo, vendar se lahko zgodi, da mora slučajno kdo udeležbo odpovedati in se lahko v zadnjem trenutku kakšno mesto tudi sprosti. Glede RPG kampanje je najbolje, da spremljate družbena omrežja društva Amulet D20.
Med 16. in 20. uro se boste skozi igro lahko naučili tudi pravila za namiznico Avatar: The Last Airbender – Aang’s Destiny, pri čemer bomo zaigrali samo uvodni oz. prvi del igre od osmih, da vas bo lahko prišlo na vrsto čim več, če bo zanimanje. Igra je namenjena za do 4 igralce, spada pa med kooperativne igre, pri kateri si vsak igralec gradi svojo roko s kartami in sodeluje s soigralci, da s skupnimi močmi premagajo igro. V tem primeru se morajo otresti zasledovalcev iz kraljestva Ognja in obvarovati Aanga, da bi ga ujele zle sile. Vsak dodaten del igre prinaša nove izzive in dodatna pravila, ampak mi se bomo za začetek naučili osnov. Če bo zanimanje, lahko na nadaljnjih dogodkih ponudimo tudi razširjeno izkušnjo.
Kot posebnega gosta želimo tokrat izpostaviti slovenskega razvijalca družabnih iger Totem Hoarder Games, ki je, kot že samo ime pove, razvil namiznico Totem Hoarder. Na tokratnem dogodku boste lahko preizkusili tako njihov najnovejši projekt v razvoju, ki nosi naslov Black Friday, pri katerem gre za zelo dinamično in zabavno igro s kartami, kot tudi njihovo že izdano namiznico Totem Hoarder. Obljubili so, da bodo nekaj izvodov slednje imeli tudi s sabo, tako da jo boste lahko kupili, če bo v vas vzbudila zanimanje. Za nakup bi naj bili na voljo tudi dodatki in ostale zadeve, ki spadajo k igri.
Sam dogodek bomo zaključili s karaoke zabavo v programu UltraStar Deluxe, ki bo potekala med 20. in 22. uro. Tako se boste s prijatelji lahko pomerili v pevskih dvobojih ob različnih skladbah, ki jih imamo trenutno na voljo. Trenutno lahko izbirate med več kot 1200 skladbami, bomo pa do dogodka poskušali dodati še kakšen zanimiv naslov.
Upamo, da se boste dogodka lahko udeležili. Nekaj prigrizkov in pijače bomo kot vedno priskrbeli člani društva, ampak so vsekakor tudi dobrodošli prigrizki in pijača s strani obiskovalcev dogodka, če želite kakšno sladko ali slano dobroto, ki jo obožujete, podeliti tudi z nami. S sabo pa vsekakor prinesite tudi obilo dobre volje, da se bomo imeli fajn.
Se vidimo!

Povezava do originalnega članka

Pravljičarski in pripovedovalni nastopi v Malem Betnavskem gozdu
2025-07-03 17:00 - 2025-07-17 19:00 | Doživljajsko igrišče
POČITNICE V DOŽIVLJAJSKEM IGRIŠČU Z MKC ČRKO
Poletna serija pravljičarskih in pripovedovalnih nastopov v Malem betnavskem gozdu

Mladinski kulturni center Maribor v sodelovanju z zavodom Igrišče Maribor v okviru Doživljajskega igrišča in literarnega programa MKC Črka med 3. julijem in 28. avgustom 2025 pripravlja poletno serijo pravljičarskih in pripovedovalnih nastopov Simone Kopinše in Alenke Spacal v Malem betnavskem gozdu na naslovu Ljubljanska 100-102 v Mariboru ter program ustvarjalnic z mladimi prostovoljkami MKC Maribor.
Doživljajsko igrišče bo tako ob izbranih četrtkih postalo še malo bolj pravljično in ustvarjalno, kajti preden se bo zmračilo, se bodo mladim na igrišču pridružile uveljavljene in priljubljene avtorice – pesnica, pravljičarka in pisateljica Simona Kopinšek ter pisateljica, ilustratorka in pravljičarka Alenka Spacal.
Ob izbranih četrtkovih terminih tekom poletja (3. in 17. julij, ter 14., 21. in 28. avgust 2025) bodo mlade prostovoljke literanega programa MKC Črka Mladinskega kulturnega centra Maribor izvajale tudi serijo ustvarjalnic za mlade obiskovalke in obiskovalce Dožija, vsakič med 17. in 18. uro.
PROGRAM NASTOPOV IN USTVARJALNIC V JULIJU
Četrtek, 3. julij 2025

17.00: Ustvarjalnica za mlade obiskovalke in obiskovalce Dožija z mladimi prostovoljkami MKC Maribor – literarni program MKC Črka.
18.00: ALENKA SPACAL IN BAJALKA: »ME NE ZANIMA!« – pripovedovalski nastop
Pisateljica, ilustratorka in pravljičarka Alenka Spacal, ki deluje in ustvarja pod okriljem zavoda za založništvo in umetnost pripovedovanja Bajalka, bo otrokom pripovedovala iz svoje najnovejše avtorske slikanice »ME NE ZANIMA!«. Glavna junakinja Glinkica zavrača vse načine ustvarjanja in igranja s prijateljicami, ker ima pametni telefon. A kako njeno pozornost od zaslona preusmeriti k branju knjig, poslušanju pravljic, pisanju z nalivnim peresom, slikanju s čopičem ali igranju na glasbilo?
Več o slikanici na spletni strani: www.bajalka.si.

~ ~ ~
Četrtek, 17. julij 2025

17.00: Ustvarjalnica za mlade obiskovalke in obiskovalce Dožija z mladimi prostovoljkami MKC Maribor – literarni program MKC Črka.

Vabljene in vabljeni!
~ ~ ~
Dodatne informacije: petra.kolmancic@mkc.si; nina@igrisce.org; Nina Kraševec: 040 223 024
V primeru slabega vremena bodo nadomestni termini objavljeni na Facebook strani zavoda Igrišče Maribor, ki upravlja z Doživljajskim igriščem.

Program MKC Črka izvajamo s finančno podporo Mestne občine Maribor ter Urada RS za mladino. Program spada v sklop literarnih prireditev, ki jih sofinancira Javna agencija RS za knjigo. Projekte in program Doživljajsko igrišče zavoda Igrišče Maribor omogočajo tudi okoliški donatorji.

Povezava do originalnega članka

PATETICO
2025-07-03 20:00 | Maribor center / Kulturna četrt Minoriti
Poletje v Minoritih
Glasba skupine Patetico izraža žlahtne prvine bluesa, jazza in swinga.
Očarljiv, melanholičen vokal pevke Nike Perunović, tankočutna besedila Roka Vilčnika in imenitna jazzovska instrumentalna zasedba združujejo čaroben preplet zvokov in besed; ustvarjalci pa v svojem početju, alkimističnem združevanju glasbenih in literarnih prvin, danes pogosto zaničevani besedi ‘patetika’ vnovič vračajo plemeniti pomen.

Povezava do originalnega članka

Glasbeni cikel MIGAV: Kühlschrank
2025-07-03 20:00 - 22:00 | Maribor center / MMC KIBLA, Ulica kneza Koclja 9, Maribor
koncert Glasbenega cikla MIGAV: Kühlschrank
Vabimo vas na prvi dogodek cikla MIGAV v tej sezoni, poln avtorske glasbe in video projekcij dvojca Kühlschrank, ki se bo odvil v četrtek, 3. julija 2025, ob 20. uri v MMC KIBLA. Kühlschrank se je na slovenskem glasbenem prizorišču prvič pojavil leta 2012, ko je bil uvrščen na kompilacijo Imamo dobro glasbo s pesmijo Skrivnostno nebo, v kateri je glasbeni samouk že začrtal obrise tematik, ki jim ostaja zvest do danes.
Kühlschrank koncerte vselej spremljajo avtorske video projekcije, ki se prepletajo s pesmimi, dopolnjujejo liriko in rišejo atmosfero melodijam. S tem se oblikuje vzdušje, ki občinstvo popelje v intimno vandrajoči lirični svet.

Povezava do originalnega članka

TABU
2025-07-04 20:00 | Maribor center / Minoriti
Poletje v Minoritih
Tabu se je zgodil maja 1998, ko je iz kar nekaj lokalnih bendov zrasla druščina podobno mislečih, enako dišečih in po odru hrepenečih mladostnikov. Uraden datum združitve je 5. 5. 1998, ko se je skupina TABU, na pobudo bobnarja Primoža Štormana, prvič sestala v Primoževem improviziranem domačem studiu v Petrovčah, ter posnela priredbo ON.
Nepričakovan in presenetljiv uspeh priredbe na lokalnih radijskih postajah je sprožil željo po lastnem ustvarjanju. Kaj kmalu je bilo jasno, da so člani, do takrat, skrivali svoj ustvarjalni talent, saj je v roku enega leta nastal prvenec z naslovom TABU.
Skladbe, kot so Dobra vila, Tabu, Lahko sem srce in druge skupaj s prodanih več kot 25.000 izvodov albuma, so skupino ekspresno izstrelile v sam vrh takratne pop rock scene.

Povezava do originalnega članka

Poletna noč na Poštni ulici z KiNG FOO
2025-07-04 20:30 | Maribor center / Poštna ulica
Poletna noč na Poštni ulici z KiNG FOO
Po Festivalu Lent Poštna ulica znova postane središče dogajanja. Oder bo zavzela energična rock skupina KiNG FOO, znana po nastopih s svetovnimi zvezdami (Bryan Adams, Zucchero, Hollywood Vampires) in snemanju v Abbey Road Studios.
Zasedba:Vokal – Aleksandra JosićKitara – Marko ZorecBas kitara – Andrej HočevarBobni – Rok Golob
Vstop je brezplačen!Lokacija: oder na Poštni ulici, Maribor

Povezava do originalnega članka

Koncert: Nina Pušlar
2025-07-05 00:00 | Okolica / Žička kartuzija
Skoraj dve desetletji sta že minili od zmage Nine Pušlar v Bitki talentov, ki ji je sledil izid pesmi Ni ona. Ninina kariera pa se ves ta čas le vzpenja. Naša najbolj priljubljena glasbena izvajalka, na spletnih glasbenih platformah in družabnih omrežjih ima skoraj 300.000 sledilcev, je minulo leto, v katerem je serijsko razprodala največje koncertne dvorane, sklenila z odmevnim projektom Nina Pušlar Show v areni Stožice, ki se je vpisal med slovenske pop-kulturne presežke.
Nina je že pet let zapored najbolj predvajana slovenska izvajalka. Ljubezen, sočutje, veselje do življenja in pozitivna sporočila, zavita v Ninin enkratni glas, so rdeča nit sedmih studijskih albumov in neskončnega niza hitov, ki redno zasedajo vrhove lestvic ter zberejo letno tudi skoraj 10 milijonov predvajanj na spletu.
V Žički kartuziji se nam bo predstavila tretjič in mi že komaj čakamo, da jo slišimo v živo z njeno odlično ekipo glasbenikov.

FB: Center za kulturne prireditve Slovenske Konjice
IG: ckpslovenskekonjice

Povezava do originalnega članka

Poletje v Muzeju narodne osvoboditve Maribor
2025-07-06 00:00 - 2025-08-31 00:00 | Maribor center / Galerija DLUM, Židovska ulica 10 in Galerija Media Nox, Židovska ulica 12, Maribor
Zgodovina za vse generacije – poleti v Muzeju narodne osvoboditve.
Muzej narodne osvoboditve Maribor tudi letos vabi vse generacije na pestro in živahno Poletje v muzeju. Za obiskovalce so pripravili raznolik program, ki bo popestril poletne dni v Mariboru in ponudil priložnost za raziskovanje zgodovine ter ustvarjalno druženje. V sklopu dogodkov se bodo zvrstila zanimiva javna vodstva s strokovnjakinjo dr. Ireno Mavrič Žižek, pa tudi posebna raziskovanja muzejskih skrivnosti z Marjetko Božičko in Andrejo Bjelan.
Posebno mesto imajo glasbene delavnice, kjer bodo udeleženci pod vodstvom glasbenikov, kot so Uroš Dokl in Jan Malec Svetel, spoznavali glasbo na interaktiven način. Med programom bo mogoče obiskati tudi tematska dogodka »Človek, a veš, kam greš?«, ki bosta obiskovalce spodbudila k razmišljanju o zgodovini in sodobnosti.
Dogodki potekajo med 6. julijem in 31. avgustom 2025. Namen celotnega programa je, da bi obiskovalci muzeja doživeli nepozabno poletje, polno ustvarjalnosti, raziskovanja in druženja.
Vabljeni, da skupaj odkrijete, kaj vse se skriva v muzeju!
Povezava do originalnega članka

Nevrodivergentna filmska noč
2025-07-08 17:00 - 19:00 | Kulturni inkubator
NEVRODIVERGENTNO DRUŽENJE
NEVRODIVERGENTNA FILMSKA NOČ
Torek, 8. julij 2025 // 17.00 // Kulturni inkubator
V torek, 8. julija 2025, v Kulturnem inkubatorju nadaljujemo z nevrodivergentnimi druženji s Kostyo in Mag. Začnemo ob 17. uri, na sporedu bo Nevrodivergentna filmska noč.
Kaj gledamo? Boste videli 😉
Kaj bomo grickali? Kokice, čips in karkoli dprineseš s seboj.
“Ampak moja pozornost je tako kratka?!” Na voljo bodo zvezki, pisala in flomastri. Ne bojte se s seboj prinesti “fidget toys”, plišastih igrač ali svojih risalnih pripomočkov!
Dogodek bo v torek, 8. julija 2025, med 17. in 19. uri v Kulturnem inkubatorju. Potekal bo v slovenščini in angleščini!
TW-ji: vulgaren jezik, prikaz uporabe drog in alkohola, prikaz OCD in depresije, omemba predoziranja in poskusa samomora, omemba smrti družinskega člana, omemba holokavsta

Povezava do originalnega članka

SKRIVNOST "MARIBORSKEGA" HOTELA FRANKOPAN
2025-07-08 17:00 - 2025-07-22 18:00 | Maribor center / Trafika ob Mestnem parku
Razstava o Mladinskem počitniškem domu Frankopan Punat OZRK Maribor
Mestece Punat na južnem delu otoka Krka je posebno zaradi zelo nenavadne epizode iz svoje zgodovine. Od leta 1921 do 1943 se je namreč imenovalo Aleksandrovo, v čast jugoslovanskemu kralju Aleksandru Karađorđeviću.
Glede vzroka za to obstaja več teorij, o katerih bo beseda tudi na razstavi, a bolj pomembno kot to je za Maribor pomembno dejstvo, da so leta 1927 odprli hotel Frankopan, drugi hotel v vse bolj prebujajočem se turizmu na otoku. Hotel Frankopan je družina Orlić prodala decembra 1954. Naslednje leto, pred 70 leti, pa se je začela nova, velika mariborska zgodba.
Razstava bo na ogled do 22. julija in sicer:

ob torkih in četrtkih od 16h do 18h
ob sobotah od 10h do 12h

Povezava do originalnega članka

Pogovor s Francesco Albanese: Genocid v Palestini in sokrivda Zahoda
2025-07-08 19:30 | Lutkovno gledališče Maribor
8. 7. 2025 ob 19.30, Lutkovno gledališe Maribor
Pogovor s Francesco Albanese: Genocid v Palestini in sokrivda Zahoda
V torek, 8. 7. 2025, te ob 19.30 vabimo v veliko dvorano Lutkovnega gledališča Maribor na srečanje s posebno poročevalko Združenih narodov za stanje človekovih pravic na okupiranem palestinskem ozemlju, Francesco Albanese.

Posebna poročevalka bo med drugim predstavila izsledke svojega najnovejšega poročila o odgovornosti javnih in zasebnih akterjev pri izraelskih kršitvah človekovih pravic in nezakoniti okupaciji palestinskega ozemlja.

Francesca Albanese v Slovenijo prihaja na povabilo civilne družbe. V okviru obiska bosta med drugim izvedena dva javna dogodka, v Mariboru in v Ljubljani.

Dogodek v Mariboru v okviru programa “Razumeti svet” organizirata Pekarna Magdalenske mreže in Organizacija za participatorno družbo s podporo Lutkovnega gledališča Maribor, Kulturna četrt Minoriti.

Dogodek v Ljubljani bo 9. 7. ob 18.00 v Atrij ZRC SAZU in bo potekal v okviru Akademije Amnesty in festivala Grounded, ki bo med 21. in 23. avgustom v Ljubljani.

Soorganizatorji dogodkov so v naključnem vrstnem redu: Društvo organizacija za participatorno družbo, Amnesty International Slovenija, Pekarna Magdalenske mreže, Gibanje za pravice Palestincev in Zavod Open.

Povezava do originalnega članka

RASTLINE KAMNI – KDO SEM?
2025-07-09 00:00 - 2025-08-31 00:00 | Maribor center / UKM, Gospejna ulica 10, Maribor
Razstava akademske slikarke Ide Brišnik Remec
Vabimo vas na odprtje razstave najnovejših umetniških del akademske slikarke Ide Brišnik Remec, ki bo v sredo, 9. julija, ob 18. uri v Likovnem razstavišču.
Razstava bo na ogled od 9. julija do konca avgusta.
Veseli bomo vašega obiska!

Povezava do originalnega članka

Razstavi »Nagrajenke Primavera 2024« in »Vabljeni mladi 2025«
2025-07-09 10:00 - 2025-08-01 15:00 | Poletje v Muzeju narodne osvoboditve Maribor
Prejemnice nagrade in listin Primavera 2024 in izbrani avtorji razpisa Vabljeni mladi 2025.
»Nagrajenke Primavera 2024« Galerija DLUM, Židovska ulica 10, Maribor,
9. 7.–1. 8. 2025 Razstavljajo: Olja Grubić, Jasmina Grudnik, Ana Ščuka. Kuratorka razstave: Sara Nuša Golob Grabner DLUM gostuje v Galeriji Media Nox, »Vabljeni mladi 2025« Galerija Media Nox, Židovska ulica 12, Maribor,
9. 7.–29. 8. 2025 Kuratorka razstave: Sara Nuša Golob Grabner Razstava je nastala v sodelovanju med Društvom likovnih umetnikov Maribor (Galerija DLUM) in Mladinskim kulturnim centrom Maribor (Galerija Media Nox).

Povezava do originalnega članka

[Galerija Media Nox] Razstava natečaja Vabljeni mladi
2025-07-09 18:00 - 2025-08-29 18:00 | Galerija Media Nox
NATEČAJ VABLJENI MLADI
RAZSTAVA VABLJENI MLADI
Otvoritev: sreda, 9. julij 2025 // 18.00 // Galerija Media Nox
V sredo, 9. julij 2025, bo ob 18. uri v Galeriji MEdia Nox otvoritev razstave, ki je nastala v sklopu natečaja Vabljeni mladi. Sočasno z razstavo Vabljeni mladi 2025 se bo odprla tudi razstava lanskih nagrajenk natečaja v Galeriji DLUM.
Razpis Vabljeni mladi obeležuje že 25 let. Društvo likovnih umetnikov vsako leto povabi mlajšo generacijo, da žirijo prepriča brez ozira na izobrazbo ali predhodne razstavne uspehe, s tem pa omogoča, da se ustvarjalci iz vseh poti življenja predstavijo kot perspektivni umetniki in pridobijo prostor v galerijah – morda tudi prvič.
V atmosferi konstantnih rezov v kulturno, umetniško in kritiško delo so odprti pozivi način, da se iz postavi vztrajnost kreativnosti ter nadaljuje rdeča nit sodobne umetnosti, ki temelji na konstantnih preobrazbah, niansah in eksperimentaciji, predvsem pa uporu komodifikaciji in kapitalistični ideologiji, ki nenehno mejita zmožnosti delovanja v umetniški sferi. Namen razpisa kljub njegovemu žirantskemu (Natalija Juhart Brglez, Matjaž Duh, Katja Felle, Sara Nuša Golob Grabner, Nina Jeza, Anja Seničar, Matej Sitar) in nagrajevalnemu značaju ni hierarhija, temveč dajanje priložnosti in vidnosti čim več novim ustvarjalcem znotraj zmožnosti sodelujočih ustanov. Prav zato letos natečaj ni imel razpisane krovne teme in je dopuščal, da poslane prijave v več medijih same govorijo o kolektivnih interesih, raziskovalnih poljih, emotivnih premikih razvidnih skozi umetniška dela ter oblikujejo prikaz usmeritve mlajše generacije.
Razstavljajo: Ana Malnar, Ema Širec, Gaja Lapajne Stanič, Janez Škrlec, Kaja Podgoršek, Katarina Kolenc, Maruša Pajnič, Matej Zupan, Matevž Čebašek, Nina Borg, Olja Simčič, Patrik Frajzman Iaqua, Renato Arnejčič, Santana Bojić, Tjaša Bon, Vid Svetina, Žiga Kelenc
Kuratorka: Sara Nuša Golob Grabner
Razstava je nastala v sodelovanju med Galerijo DLUM in Galerijo Media Nox (MKC Maribor)
Sočasno z razstavo Vabljeni mladi 2025 se bo odprla tudi razstava lanskih nagrajenk natečaja (Nagrajenke Primavera 2025) v Galeriji DLUM (Razstavljajo: Olja Grubić, Jasmina Grudnik in Ana Ščuka).

Povezava do originalnega članka

Kulinarični večer – POSTRVI & VINO
2025-07-09 19:00 - 22:00 | Okolica / Vodole 2, 2229 Malečnik
Vabljeni na unikaten kulinarični večer, zasnovan posebej za ljubitelje ribjih specialitet in vrhunskega vina!
»Postrvi & Vino« je edinstveno doživetje, zasnovano za razvajanje vseh čutov obiskovalca. V objemu neokrnjene narave se v čudovitem ambientu ponuja 5-hodni ribji meni, v katerem glavno vlogo prevzema kraljica slovenskih voda – postrv.
Jedi so pripravljene na različne načine: pečene, dimljene, pražene, v obliki hladne predjedi ali namaza.
Priprava jedi poteka pred očmi obiskovalcev v živi kuhinji, kjer lahko opazujejo spretnosti kuharskega mojstra ali pa prepustijo presenečenje znameniti gondoli, ki postreže z jedmi iz bližnjega hriba.
Doživetje dopolnjuje Fontana vin Vodole, ki obiskovalca pričaka z degustacijskim kozarcem. Z njim lahko samostojno raziskuje ponudbo in poskusi do osem skrbno izbranih vin – dovolj je, da kozarec prisloni na sodček, kjer ga pričaka novo vinsko doživetje.

Povezava do originalnega članka

Poletje v Minoritih
2025-07-10 00:00 - 2025-09-08 00:00 | Maribor center / Vojašniški trg 2A, 2000 Maribor
Ko dvorišče Minoritov oživi.
Preživite poletni večer pod zvezdami – z vrhunskim filmom in edinstveno atmosfero.
Mariborski letni kino vas tudi letos vabi v čarobni ambient Avditorija Lutkovnega gledališča Maribor in Pod hrastom, kjer vas vsak film popelje v novo zgodbo, podprto z izvrstnim izborom slovenskih in mednarodnih celovečercev.

Povezava do originalnega članka
